Хосе Игнасио Кален
Бекериада V

Превод от испански: Рада Панчовска, —

chitanka.info

Злобата се ражда с лицемерното потискане

на наслаждението.

Леополдо Мария Панеро

Зад всяка страница

на тази кървавочервена бърканица от букви

без видим ред

си ти,

свършваща в глух вик срещу мене.

Аз обичах всичко в тебе.

Как обичах съразмерността на стиховете ти,

чувствеността на ритмите ти,

непрестанния капчук на мозъка ти,

локвата под сянката на размисъла.

Аз обичах всичко в тебе

и, въпреки стрелките,

обичах бързите ти гонки в лов за прилагателното

или за огледалото навътре в селвите.

Сега се връщаш от възрастта на невинността,

отрупана със запетаи,

с раните, присъщи на есенна любов,

разбита и без сили.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.